《感时伤事寄张仲举博士》
元代·成廷圭

边报纷纷日转频，彭城犹未息风尘。中原白骨多新鬼，浮世黄风少故人。

阮籍一生唯纵酒，季鹰今日定思莼。河东鹤叟应相忆，落日悲笳泪满巾。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。